CELEX: 32020R1481
Language: lt
Date: 2020-10-14 00:00:00
Title: Tarybos įgyvendinimo reglamentas (ES) 2020/1481 2020 m. spalio 14 d. kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis

15.10.2020   
               
               
                  LT
               
               
                  Europos Sąjungos oficialusis leidinys
               
               
                  L 341/7
               
            
         TARYBOS ĮGYVENDINIMO REGLAMENTAS (ES) 2020/1481
         2020 m. spalio 14 d.
         kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (1), ypač į jo 21 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. sausio 18 d. Taryba priėmė Reglamentą (ES) 2016/44;
                  
               
                     (2)
                  
                  
                     2020 m. gegužės 12 d. Sąjungos vyriausiasis įgaliotinis užsienio reikalams ir saugumo politikai Sąjungos vardu paskelbė deklaraciją, kurioje nurodyta, kad Sąjunga tebėra pasiryžusi užtikrinti, kad būtų visapusiškai laikomasi JT ginklų embargo Libijoje. Taip pat pabrėžta, kad reikia dėti visas pastangas siekiant užtikrinti visapusišką ir veiksmingą atitinkamų JT Saugumo Tarybos rezoliucijų įgyvendinimą, bet kita ko, prie sausumos ir oro sienų su Libija;
                  
               
                     (3)
                  
                  
                     2020 m. rugsėjo 21 d. Taryba priėmė Įgyvendinimo reglamentą (ES) 2020/1309 (2), kuriuo į sąrašą įtraukti trys subjektai, susiję su JT ginklų embargo pažeidimais;
                  
               
                     (4)
                  
                  
                     Taryba tebėra labai susirūpinusi dėl padėties Libijoje ir visų pirma dėl veiksmų, kurie kelia grėsmę taikai, saugumui ar stabilumui Libijoje, įskaitant JT ginklų embargo pažeidimus;
                  
               
                     (5)
                  
                  
                     tame kontekste vienas asmuo, susijęs su tokiais veiksmais, turėtų būti įtrauktas į fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą, kaip išdėstyta Reglamento (ES) 2016/44 III priede;
                  
               
                     (6)
                  
                  
                     todėl Reglamento (ES) 2016/44 III priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2016/44 III priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 14 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 12, 2016 1 19, p. 1.
         
            (2)  2020 m. rugsėjo 21 d. Tarybos įgyvendinimo reglamentas (ES) 2020/1309, kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis (OL L 305 I, 2020 9 21, p. 1).
      
      
         
            PRIEDAS
            Į Reglamento (ES) 2016/44 III priedą po antrašte „A. Asmenys“ įtraukiamas šis įrašas:
            
               
                            
                        
                        
                           Vardas, pavardė
                        
                        
                           Tapatybės nustatymo informacija
                        
                        
                           Įtraukimo į sąrašą priežastys
                        
                        
                           Įtraukimo į sąrašą data
                        
                     
                           „22.
                        
                        
                           Yevgeniy Viktorovich PRIGOZHIN
                           (Евгений Викторович Пригожин)
                        
                        
                           Gim. data: 1961 m. birželio 1 d.
                           Gim. vieta: Leningradas (Sankt Peterburgas)
                           Pilietybė: Rusijos
                           Lytis: vyras
                        
                        
                           Yevgeniy Viktorovich Prigozhin yra Rusijos verslininkas, glaudžiai susijęs, be kita ko, finansiškai, su privačia karine bendrove „Wagner Group“.
                           Tokiu būdu Prigozhin dalyvauja „Wagner Group“ veikloje Libijoje, kuri kelia pavojų taikai, stabilumui ir saugumui šioje šalyje, ir teikia paramą šiai veiklai.
                           Visų pirma „Wagner Group“ dalyvauja daug kartų pakartotinai pažeidžiant ginklų embargą Libijoje, nustatytą JT ST rezoliucija 1970 (2011) ir perkeltą į ES teisę Sprendimo (BUSP) 2015/1333 1 straipsniu, įskaitant ginklų tiekimą į Libiją ir samdinių dislokavimą joje remiant Libijos nacionalinę armiją. „Wagner Group“ dalyvavo daugelyje karinių operacijų prieš JT pritarimo sulaukusią Nacionalinės santarvės vyriausybę ir savo veikla kenkė stabilumui Libijoje ir taikiam procesui.“
                        
                        
                           15.10.2020